Komisijos reglamentas (EB) Nr. 1793/2003
2003 m. spalio 13 d.
nustatantis Portugalijos CIa vynuogių auginimo zonos kilmės "Vinho verde" rūšinių vynų pkr minimalią natūralią alkoholio koncentraciją tūrio procentais 2003-2004 ir 2004-2005 vyno metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 58 straipsnį,
kadangi:
(1) Reglamento (EB) Nr. 1493/1999 VI priedo E skyriaus 3 dalyje nustatyta CIa zonos kilmės rūšinių vynų pkr minimali natūrali 8,5 % alkoholio koncentracija tūrio procentais.
(2) Nukrypstant nuo šios ribos, Komisijos reglamentas (EB) Nr. 2358/2000 [3] nustato Portugalijos CIa zonos kilmės rūšinių vynų pkr minimalią natūralią 7,5 % alkoholio koncentraciją tūrio procentais. Reglamentas (EB) Nr. 2358/2000 nustoja galioti 2002/2003 vyno metų pabaigoje.
(3) Atsižvelgiant į tai, kad dėl ypatingų tradicinio vynuogių auginimo ir vynuogių selekcijos sąlygų Portugalijos CIa zonoje negalima pasiekti "Vinho verde" rūšinio vyno pkr minimalios natūralios 8,5 % alkoholio koncentracijos tūrio procentais, 2003/2004 ir 2004/2005 vyno metais tam vynui reikėtų nustatyti naują leidžiančią nukrypti nuostatą.
(4) Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 1493/1999 VI priedo E skyriaus 3 dalyje nustatytų alkoholio koncentracijos tūrio procentais ribų, 2003/2004 ir 2004/2005 vyno metais Portugalijos CIa zonos kilmės rūšinių vynų pkr, vadinamų "Vinho verde", minimali natūrali alkoholio koncentraciją tūrio procentais gali būti mažesnė nei 8,5 tūrio procentai, tačiau ne mažesnė nei 8 tūrio procentai.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. spalio 13 d.